Harald Tusberg

Harald Tusberg (født 6. april 1935 i Bergen, død 3. oktober 2023) var en norsk journalist, forfatter, låtskriver, filmmanuskriptforfatter og programleder i NRK. Han var sjef for underholdningsavdelingen i fjernsynet fra 1979 til 1990.

Liv og virke

Bakgrunn
Harald Tusberg vokste opp i Bergen. Han var sønn av skipsfører Kristoffer Lund Jensen Tusberg og hans hustru Sigrid Marie Junge. Etter examen artium i 1955 gikk han ett år på befalsskolen.

I 1958 ble han sammen med Sven-Erik Libæk og Kaare Terland lansert i sangertrioen The Windjammers i den amerikanske filmen Windjammer (om det norske skoleseilskipet SS «Christian Radich»).

Tusberg tok en bachelorgrad i dramaturgi ved Yale University i New Haven i USA 1960 og arbeidet et år som fjernsynsmedarbeider i Sydney i Australia.

Karriere i NRK
Han kom til NRKs nye underholdningsavdeling som programsekretær i 1961.

I NRK utgjorde han fra fjernsynets barndom et radarpar med Harald Heide-Steen jr.; Tuss og Smarty. Han var blant annet programleder for Smil til det skjulte kamera og Dette er ditt liv. Tusberg samarbeidet mye med blant andre Egil Monn-Iversen (musikalene Bør Børson jr. og Ungen) og André Bjerke.

I 1993 fikk han NOPA-prisen Årets verk for elleve tekster fra Den Stundesløse. Han var inntil 1991 sjef for Underholdningsavdelingen i NRK. Med sin entusiasme og sitt allestedsnærvær satte han sitt preg på det som mange betrakter som en gullalder i NRKs underholdningsavdeling.

Privatliv 
I 1996, 61 år gammel, ble Harald plutselig lam. En blodpropp rammet hjernen og han mistet taleevnen. Til tross for opptrening og pleie ble Tusberg aldri frisk, og han levde på sykehjem resten av livet.

Tusberg var gift og fikk tre barn, blant dem rockemusikeren og musikkskaperen Harald Tusberg jr.

Bøker 
 Litt av et liv! (Dreyer, 1989)
 Pansermorderen
 Knut Gribb på gamlehjem
 Grenseland fem år etter (Bjerke/Tusberg)

Diskografi
Album
Spøk & alvor i badekaret (1984)
Singler/EP-er
Windjammer (1958), med Lasse Kolstad , Sven-Erik Libæk, Kaare Terland, Øivind Bergh & Kringkastingsorkestret 
Rikketismell, så ble det julekveld/På låven sitter nissen og blir julefet (1968), med Tore Ryen
Spar din kjærlighet/Do-re-mi (1983)
Cielito lindo (ay ay)/Sol på havet (1984)
Deltar på
 Morton Gould: Louis de Rochemont's Windjammer (1958)
 Morton Gould: Windjammer (1958)
 Wenche Myhre: Wenche Myhre (1963)
 Harald Heide-Steen jr.: Harald synger griseviser (1970)
 Salhuskvintetten: Viser ved vegkanten (1971)
 Rolv Wesenlund: Börs song/Æ kjinne ein kar (1972)
 Rolv Wesenlund: Bør Børson jr. (1972)
 Polydor: Ungen (1973)
 Karusell: Norsk på topp 2 (1973)
 Det Nye: Den norske stjerneparaden (1974)
 Kirsti Sparboe: Serenade (1977)
 Rune Larsen: Hele menigheten synger lovsanger (1978)
 Harald Heide-Steen jr.: Munnskold over alle grenser (1979)
 Kampen Janitsjarorkester: As Time Goes By – «Live» fra Konserthuset (1979)
 Arctic Records: Trøndervisan (ainner plata) (1979)
 Kari Diesen d.y.: Det hender så mangt.. (1980)
 Julemusikk: O jul med din glede (1980)
 Adresseavisen: Trivelige Trøndelag (1981)
 Arne Bendiksen: En kjuagutt fra Bergen (1981)
 Postsparebanken: Sylfest Strutle på reisefot (1983)
 Home's Musikk: Norsk pop på topp Vol. 2 (1983)
 Sylfest Strutle: Sylfest Strutle live at the Gildevangen (1985)
 Øivind Blunck: Gitarzan (1989)
 Kari Stokke & Mari Maurstad: Viser for gærne jinter (1990)
 Kampen Janitsjarorkester: Sing As We Go (1990)
 Sandvikens Ungdomskorps: Hilsen fra Bergen – Bergen fra innsiden og utsiden (1991)
 NorDisc: 40 norske ballader (1992)
 Lionel Bart: Oliver (1992)
 NorDisc: Fine norske sommerlåter 1 (1993)
 NorDisc: Fine norske sommerlåter 2 (1993)
 NorDisc: Norske filmklassikere (1993)
 Klæbu Spelmannslag: Varetelling ved 20-årsjubileet 1994 (1994)
 Karussell: Nordmenn er gale (1994)
 Einar Rose: Landskampen (1994)
 Ludvig Holberg: Den stundeslause (1994)
 Jannicke Abrahamsen: Jannicke 6 (1995)
 Wenche Myhre: Din drøm er min (1995)
 Karussell: Norske filmslagere (1995)
 Norsk Booking: Statsraad Lehmkuhl CD (1995)
 Kirsti Sparboe: Ikke stå og frys, 46 høydepunkter 1964-94 (1995)
 Sandnes Musikkskoles Ungdomskor: Feel Good med Smuk (1996)
 Kampen Janitsjarorkester: Kom og bli med... (1996)
 Rolv Wesenlund: Jubileumskavalkade (1996)
 Universal Music: Nordmenn er gale! (1999)
 Frituna: Tande-P: Mine favoritter (2000)
 Ranheim Musikkforening: Promenadekonsert – Ranheim Musikkforening 90 år (2001)
 Oslo Sinfonietta: Norges musikkhistorie – Bind 5 (2001)
 Kampen Janitsjarorkester: From Kampen to New Orleans (2002)
 Kringkastingsorkestret: TONO – 75 år for musikken – Fremtiden er Uhørt (2003)
 Alf Cranner: 50 beste fra 40 år (2003)
 Wenche Myhre: 50 beste gjennom 50 år (2004)
 Arne Bendiksen: En kjuagutt fra Bergen (2004)
 Sigurd Køhn Quartet: This Place (2005)
 Kampen Janitsjarorkester: Livets glade gutter (2006)

Referanser

Eksterne lenker 
  
 Intervju i Bergens Tidende 30.12.1978

Programledere for NRK
NRK-journalister
Personer fra Bergen kommune
Norske låtskrivere
Norske manusforfattere
Alumni fra Fana gymnas